Document ID: 32003R0762

32003R0762
L 109/10
JURNALUL OFÍCIAL AL UNIUNII EUROPENE
REGULAMENTUL (CE) NR. 762/2003 AL COMISIEI
din 30 aprilie 2003
de modificare a Regulamentului (CE) nr. 2368/2002 al Consiliului de punere în aplicare a sistemului de certificare pentru Procesul Kimberley privind comerțul internațional cu diamante brute
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerțul internațional cu diamante brute (1), astfel cum a fost modificat ultima dată prin Regulamentul (CE) nr. 418/2003 al Comisiei (2) și, în special, articolul 17 al celui dintâi,
întrucât:
(1)
Antwerpsche Diamantkring CV, Beurs voor Diamanthandel CV, Diamantclub van Antwerpen CV și Vrije Diamanthandel NV au solicitat Comisiei înscrierea pe lista prevăzută în anexa V la Regulamentul (CE) nr. 2368/2002 (denumit în continuare „regulament”).
(2)
Antwerpsche Diamantkring CV, Beurs voor Diamanthandel CV, Diamantclub van Antwerpen CV și Vrije Diamanthandel NV au comunicat Comisiei informații care dovedesc faptul că s-au conformat obligațiilor prevăzute la articolul 17 din regulament, în special prin adoptarea unui cod deontologic care va fi obligatoriu pentru toți membrii lor.
(3)
Bazându-se pe informațiile comunicate, Comisia a ajuns la concluzia că introducerea Antwerpsche Diamantkring CV, Beurs voor Diamanthandel CV, Diamantclub van Antwerpen CV și Vrije Diamanthandel NV pe lista din anexa V la regulament este justificată.
(4)
Măsurile prevăzute de prezentul regulament sunt conforme cu avizul comitetului prevăzut la articolul 22 din Regulamentul (CE) nr. 2368/2002,
ADOPTĂ PREZENTUL REGULAMENT:
Articolul 1
Regulamentul (CE) nr. 2368/2002 se modifică după cum urmează:
Textul anexei la prezentul regulament se adaugă la anexa V la Regulamentul (CE) nr. 2368/2002.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 30 aprilie 2003.

Labels: 7
3
14
11